Federiko Dimarko
Federiko Dimarko (itāļu: Federico Dimarco, dzimis 1997. gada 10. novembrī) ir itāļu futbolists, kurš spēlē kreisās malas aizsarga pozīcijā un pārstāv Itālijas futbola izlasi. Kopš 2018. gada Dimarko spēlē Itālijas A sērijas komandā Milānas "Internazionale". Iepriekš pārstāvējis Itālijas komandas Ascoli, Empoli, Parma un Hellas Verona, kā arī Šveices komandu Sion. Itālijas futbola izlases rindās debitējis 2022. gadā. Pārstāvējis izlasi 2024. gada Eiropas čempionātā.